Document ID: /roh_data/filtered/fineweb-2-filterrobots_roh.jsonl.gz/27737

Tgi ch'ha tschertgà l'october in'abitaziun ha profità da tschains da locaziuns pli bass. Tenor il porta d'immobiglias Immoscout24 èn ils pretschs per fittar in'abitaziun l'october stads per 0,2% pli bass ch'il settember. Er ils pretschs per cumprar chasas èn stads pli bass sin il martgà. S'augmentads èn dentant ils pretschs per cumprar in'abitaziun.
Grondas differenzas regiunalas
En la Svizra centrala ed en il Tessin han ils possessurs d'immobiglias purschì lur abitaziuns per in pretsch pli bunmartgà. En la regiun Turitg ed en ils conturns dal Lag da Genevra èn ils pretschs restads constants. En la Svizra orientala èn ils tschains da locaziun dentant stads per 0,2% pli auts.
RR novitads 11:00